मुझे ये जानकर हैरानी हुई की इस्तेमाल तो दूर, बच्चे ये भी नहीं जानते थे कि साबुन क्या है. जब मैंने कुछ युवाओं से पूछा तो उनका भी कुछ ऐसा ही जवाब था. मेरे लिए ये एक बेहद चौंकाने वाला वाक्या था. साबुन, जिसके बारे में हम शायद कभी सोचते भी नहीं और जो हमारी डेली हाईजीन का एक ज़रूरी हिस्सा है, उसके बारे में इन बच्चों को कुछ नहीं पता. जब मैंने उन्हें कुछ साबुन के टुकड़े दिए तो उन्हें समझ नहीं आया की इसका क्या करना है. मुझे लगा कि हम हमेशा साफ़ पानी के इस्तेमाल पर जोर देते हैं लेकिन हाईजीन के लिए सबसे ज़रूरी साबुन के इस्तेमाल पर कोई जोर नहीं देता. बस यही सोच आगे मेरे काम को निर्धारित करने वाली थी और ऐसे जन्म हुआ संस्था सुन्दर का।